**Kompetencia- és teljesítményalapú értékelési rendszer szabályzata**

**Almáskamarás, 2019.08.06.**

**Készítette: Pintér Edit intézményvezető**

1. Jogszabályi háttér

Az intézmény kompetencia és teljesítményalapú értékelési rendszerének magalkotását (a továbbiakban: Ér.) a nemzeti köznevelésről szóló 2011. évi CXC. törvény (a továbbiakban: Nkt.) 65.§ (1) illetve (1a) bekezdése írja elő.

1. Az Ér. elfogadása és módosítása

II.1. Az Ér. elkészítéséért az intézményvezető felelős.

II.2. Az Ér. és annak módosítása a nevelőtestület jóváhagyásával válik érvényessé első alkalommal 2019. szeptember 1. napjától, a további módosítások esetében a módosítást követő tanév első napjától.

II.3. Az Ér. felülvizsgálatára szükség szerint/évente, de legalább ötévente kerül sor.

1. Az Ér. hatálya

Az Ér. az intézményben pedagógus munkakörben foglalkoztatottakra terjed ki.

1. Az Ér. célja

Az Ér. az intézmény pedagógusaira vonatkozó illetményalap jogszabályban meghatározott módon való megállapítását szolgálja.

1. Az Ér. felelőse

V.1. Az Ér. működtetéséért az intézményvezető felelős, ennek megfelelően

* az értékeléshez szükséges forrásokat összegyűjti és tárolja,
* az egyes pedagógusok értékelését határidőre elvégzi.

V.2. Az értékelésbe bevonhatja vezetőtársait, a nevelőtestület tagjait vagy a nevelőtestület tagjaiból létrehozott munkacsoportot.

1. Az Ér. eszközei és módszerei

VI.1. Az Ér. alapját képezi

* az egyes pedagógusok intézményi önértékelés keretében végzett önértékelése,
* az országos pedagógiai-szakmai ellenőrzés pedagógusokra vonatkozó megállapításai,
* az egyes pedagógusok minősítő vizsgájának, minősítési eljárásának eredménye, illetve az eljárás során készült portfólió.

VI.2. Amennyiben a VI.1. pontban felsorolt dokumentumokból több is rendelkezésre áll, a legutolsót kell figyelembe venni.

VI.3. Az Ér. keretében forrásként használt portfóliót a pedagógus évente frissítheti, kiegészítheti.

VI.4. A VI.1. pontban felsorolt forrásokat a pedagógus általa fontosnak tartott információkkal kiegészítheti mely kiegészítéseket az intézményvezető az értékelés során köteles figyelembe venni.

VI.5. Az Ér. keretében az egyes pedagógusok külön-külön értékelendők, munkájuk nem viszonyítható egymás munkájához, nem állítható fel rangsor közöttük.

VI.6. A megadott források alapján az intézményvezető az egyes pedagógusokról értékelőlapot készít, amelyen az alábbi szempontokat 1-10-ig terjedő skálán értékeli, miután a pedagógus önértékelését elvégezte ugyanezen a lapon:

* Szakmai feladatok, szaktudományos, szaktárgyi, tantervi tudás
* Pedagógiai folyamatok, tevékenységek tervezése
* Pedagógiai folyamatokhoz, tevékenységekhez kapcsolódó önreflexiók
* A tanulás támogatása
* A tanuló személyiségének fejlesztése, (pl. Tanuló/Tanulók versenyre való felkészítése)
* Az egyéni bánásmód érvényesülése
* Sajátos nevelési igényű vagy beilleszkedési, tanulási, magatartási nehézséggel küzdő gyermek, tanuló többi gyermekkel, tanulóval együtt történő sikeres neveléséhez, oktatásához szükséges megfelelő módszertani felkészültség, differenciálás
* A tanulói csoportok, közösségek alakulásának segítése, fejlesztése, esélyteremtés
* Nyitottság a különböző társadalmi-kulturális sokféleségre, integrációs tevékenység
* Osztályfőnöki tevékenység (Osztályfőnökként, csoportvezetőként programok szervezése)
* Pedagógiai folyamatok és a tanulók személyiségfejlődésének folyamatos értékelése, elemzése
* Kommunikáció és szakmai együttműködés (pl.iskolai dokumentumok készítésében való részvállalás, problémamegoldás
* Szülőkkel való kapcsolattartás
* Elkötelezettség és szakmai felelősségvállalás a szakmai fejlődésért (pl.Minősítésen való részvétel, továbbképzés)
* Tankönyvfelelős
* Iskolai programok, rendezvények szervezésében való részvállalás
* Plusz feladatok önkéntes vállalása
* Kijelölt feladat elvégzéshez való hozzáállás
* Szakvizsga megszerzése
* Adminisztrációs munka
* Innováció

VI.7. A pedagógus adott tanévre vonatkozó munkaköre és feladatai szempontjából nem releváns szempontokat nem pontozza. A kapott pontszámokból százalékos eredményt számít.

**Az értékelés eszköze** az intézmény minden dolgozója számára a 8 kompetenciát és az indikátorokat figyelembe vevő – teljesítményértékelés alapú – **Értékelőlap.** (1. melléklet)

A szempontokhoz rendelt elvárásokat a mérőeszközök tartalmazzák, amelyek a törvényi változások, valamint az intézményi elvárások tükrében a nevelőtestület többségi szavazata alapján igény szerint módosíthatók.

Az értékelés az értékelőlapon történik 0–3-ig terjedő skálán, a kapott pontszámokból százalékos eredmény kerül kiszámításra. **Értékelési skála:**

nem megfelelő **0 pont** = 0%–29%

kevésbé megfelelő **1 pont** = 30%–59%

megfelelő **2 pont** = 60%–85%

kiemelkedő **3 pont** = 85%–100%

Az értékelés végső eredményét a maximálisan elérhető és a vezető által adott, ténylegesen elért pontszámokhoz viszonyított arány adja meg.

Az értékelést nevelési évenként kell elvégezni, minden év augusztus 30. napjáig.

1. Az Ér. éves ciklusa

VII.1. Az értékelést tanévenként kell elvégezni, minden év július 30. napjáig.

VII.2. Az Ér. keretében végzett értékelés csak azokra a pedagógusokra vonatkozóan készíthető el, akik vonatkozásában rendelkezésre áll az összes VI.1. pontban meghatározott alapforrás.

1. Eltérő illetményalap megállapítása az Ér. alapján

VIII.1. Az intézményvezető illetményalapra vonatkozó javaslattétele előtt az intézményvezetőnek az alábbi szempontokat kell mérlegelnie:

* A rendelkezésre álló források alapján kellően indokolt-e az eredmény?
* Alátámasztják-e az eredményt óralátogatások, illetve az ezek során rögzített megjegyzések, javaslatok?
* A kiemelt vagy csökkentett illetményalap várhatóan jelent-e motivációt a pedagógus számára?
* A javasolt intézkedés várhatóan milyen hatást gyakorol majd a nevelőtestületre?

VIII.2. Az intézményvezető köteles javaslatát indokolással ellátni, melynek alapját az előző pontban felsorolt szempontok képezik.

VIII.3. Az intézményvezető kizárólag abban a tanévben tehet javaslatot az Nkt. 65.§ (2) bekezdésében meghatározott illetményalaptól eltérő illetményalap megállapítására, amelynek megelőző tanévében az intézmény valamennyi pedagógusát értékelni tudta az VII.2. pontnak megfelelően.

VIII.4. Az intézményvezető javaslattétele előtt köteles személyesen konzultálni az érintett pedagógussal és beszerezni a nevelőtestület véleményét.

VIII.6. Az eltérő illetményalapot évente felül kell vizsgálni és újra javasolni kell. Csak akkor tartható fenn az előző tanévhez képest változatlanul, ha minden szempont alapján bizonyítható, hogy a pedagógus munkavégzésének minőségében nem történt változás.

1. Az Ér. nyilvánossága

IX.1. Az Ér. megtalálható az intézmény irattárában, a titkárságon, az intézményvezetőnél.

IX.2. Az intézmény alkalmazásában álló pedagógusokat az Ér. szabályairól annak elfogadása és módosítása után illetve a jogviszony létesítésekor tájékoztatni kell.

IX.3. Az Ér. egyes pedagógusokra vonatkozó megállapításai kizárólag a munkáltató és az adott pedagógus számára nyilvánosak. A nyilvánosság nem terjedhet a nevelőtestületen túl.

1. Záró rendelkezések

A Károlyi Bernát Nyelvoktatató Általános Iskola kompetencia- és teljesítményalapú értékelési rendszerét az előírt vélemények figyelembe vétele után a nevelőtestület megtárgyalta, és a benne foglaltakkal egyetértve jelen formájában elfogadta.

A véleményezésről szóló nyilatkozatok és a nevelőtestületi értekezlet jegyzőkönyve az iskola irattárában megőrzésre került.

Fentiek értelmében az Ér. jelen formájában 2019. szeptember 1-jén hatályba lép.